মহিলাদের প্রতি মাসে ২৫০০ টাকা করে দেওয়া হবে: দিল্লির মুখ্যমন্ত্রী

ওয়েব ডেস্ক: দিল্লিতে (Delhi) মহিলাদের (Women) মাসে ২৫০০ টাকা করে দেওয়া হবে। আগামী ৮ মার্চ আন্তর্জাতিক নারী দিবসের আগে এই প্রকল্প চালু হবে। মহিলা সমৃদ্ধি যোজনার অধীনে ওই টাকা দেওয়া হবে। বৃহস্পতিবার দিল্লির মুখ্যমন্ত্রীর শপথ (Oath) নেওয়ার আগে বললেন রেখা গুপ্ত (Rekha Gupta)। তিনি বলেন, প্রধানমন্ত্রী নরেন্দ্র মোদির স্বপ্ন পূরণ করা ৪৮ জন বিধায়কের কর্তব্য। আমরা সব প্রতিশ্রুতি পূরণ করব। মহিলাদের আর্থিক সহায়তা প্রদানও তার মধ্যে রয়েছে। ৮ মার্চের মধ্যে এই সহায়তা পাবেন মহিলারা।

অরবিন্দ কেজরিওয়ালের আম আদমি পার্টি ক্ষমতায় এলে মহিলাদের প্রতি মাসে ২১০০ টাকা করে দেওয়ার প্রতিশ্রুতি দিয়েছিল। বিজেপি পাল্টা প্রতিশ্রুতি দেয়, প্রতি মাসে ২৫০০ টাকা করে দেওয়া হবে। বিজেপি প্রেসিডেন্ট জেপি নাড্ডা জানিয়েছিলেন, প্রথম মন্ত্রিসভার বৈঠকেই এই সিদ্ধান্ত নেওয়া হবে। এছাড়া বিজেপির প্রতিশ্রুতি ছিল, প্রত্যেক প্রসূতিকে প্রতি মাসে ২১ হাজার টাকা করে দেওয়া হবে। প্রতিটি এলপিজি সিলিন্ডারে ৫০০ টাকা করে ছাড় দেওয়া হবে। হোলি ও দিওয়ালিতে একটি সিলিন্ডার বিনামূল্যে দেওয়া হবে। তবে আপের অভিযোগ ছিল, তাদের সরকার দিল্লিতে যেসব জনকল্যাণমূলক প্রকল্প চালু করেছে বিজেপি এলে তা বন্ধ হয়ে যাবে।